► Die koste van SA regering om sy skuld te diens het toegeneem van R89,4 miljard in 2012 tot R202,2 miljard in 2019, wat beteken dat tans meer geld bestee word om regeringskuld te diens, as wat in totaal in een jaar bestee word aan die polisiediens (R104,2 miljard), staatssekuriteit en weermag (R50 miljard) en howe en gevangenisse (R48,4 miljard) ► Solidariteit Helpende Hand se Studiefondssentrum (SFS) administreer tans meer as 240 studiefondse ter waarde van R164 miljoen, waardeur meer as 4 000 studente se studies moontlik gemaak word ► Volgens statistiek van TLU SA gister vrygestel, is 1 125 plaasaanvalle tussen 1990 en 1999 aangemeld, 1 407 plaasaanvalle in 2000 – 2009 (styging van 22%) en 2 616 plaasaanvalle vanaf 2010 – 2 019 (toename van 60%) ► Volgens pasvrygestelde syfers van TLU SA het 637 plaasmoorde vanaf 1990 tot 1999 plaasgevind, 799 plaasmoorde tussen 2000 tot 2009, terwyl 2010 tot 2019 die syfer afgeplat het na 586 plaasmoorde ► In mediaverklaring wys VF Plus daarop dat in SA R8 uit elke R10 wat deur die staat bestee word vir salarisse gaan; salarisrekening van staat beloop R587 miljard per jaar; “staatsdiens is werkskeppingsagentskap vir ANC-kaders” ► Verslag van Transparency International getiteld Global Corruption Barometer (GCB) gedoen ná ondersoek in 35 Afrika lande toon dat 59% van mense reken dat korrupsie toeneem, terwyl in Suid-Afrika 70% van mense meen dat korrupsie toeneem ► Verslag van Transparancy International toon ook dat een uit vier mense in Afrika wat verlede jaar van openbare dienste gebruik gemaak het, omkoopgeld moes betaal het ► Kabinet gee goedkeuring dat wetsontwerp oor Nasionale Gesondheidsorgversekering (NGV) in Parlement te tafel gelê word; geen aanduiding van koste nie, maar vorige minister dr. Aaron Motsoaledi het geraai sowat R259 miljard ► Minister van Omgewingssake, Bosbou en Visserye Barbara Creecy sê in Parlement Suid-Afrika is een van die 30 vuilste en mees omgewingsbesoedelende lande ter wêreld ► Rowers kaap graafmasjien van 60 ton by sandmyn naby Hobhouse en ry daarmee deur Caledonrivier en verdwyn in Lesotho ► MetroRail onderneem tans slegs 40% van treinritte in voorstedelike gebiede as 4 jaar gelede ► Netbal Wêreldbekertoernooi begin vandag in Liverpool, Engeland, met Proteas agt blankes uit span van 12 wat kans gegun word om goud in te oes ►
Gesamentlike SAPD-Chinese sentra geopen
‘n Berig doen op sosiale media die rondte dat onlangs te Port-Elizabeth die 13de gesamentlike polisiëringsentrum tussen die SAPD en die Chinese diplomatieke verteenwoordiging in SA geopen is. Volgens die berig is die sentrum te PE amptelik geopen deur Oos-Kaap kommissaris lt.genl. Liziwe Mtshinga en Yu Yuan van die Chinese ambassade in Pretoria.
Hierby is foto’s van die amptelike opening van die PE sentrum. Kan lesers meer lig werp op die betroubaarheid van hierdie berig?
Blanke jeug uitgesluit uit bemagtingsprojek
Die jeugbemagtigingsprojek, YES, van pres. Cyril Ramaphosa, wat met algemene belastingbetaalde bedryf word, is slegs vir swart, bruin en Indiër jeugdiges en sluit spesifiek blanke jeugdiges uit. Die projek is daarop gemik om jeugdiges tussen die ouderdomme van 18 en 35 te ondersteun om spoedig ‘n werk of ‘n heenkome te vind.
In reaksie hierop sê Solidariteit Jeug in ‘n mediaverklaring: “Hierdie rassemaatreëls is die nuutste in ŉ lang rits rasbehepte beleide wat ten doel het om wit mense bloot op grond van hul velkleur tot tweedeklas burgery te verneder. Uitsluiting op grond van ras is besig om die norm te word. Dit kan gesien word in gevalle soos Sasol se Khanyisa-aandeleskema. Ons durf nie toelaat dat rasse-uitsluiting alledaags en normaal word nie.”
Solidariteit Jeug het in ‘n brief aan Ramaphosa beswaar gemaak teen die uitsluiting van blankes op grond van hul velkleur, terwyl die VF-Plus Jeug by die MRK beswaar gemaak het. In reaksie hierop het YES op Twitter aangekondig dat hulle hul registrasieblad ook vir werklose blanke jeugdiges oopgestel het.
In kommentaar op hierdie jongste stap van YES sê Solidariteit Jeug egter: “Alhoewel Yes4Youth aanvoer dat die program nou oop is vir alle rasse, word jy steeds uitgesluit uit die program as jy wit is. ŉ Boodskap deel jou met hoflike minagting mee dat jy van ander webwerwe kan gebruik maak om jou CV te plaas. Jy kwalifiseer steeds nie vir die YES-program nie, want jy is nie net jonk en werkloos nie – maar wit.”
Solidariteit Jeug gaan nou voort om ŉ klagskrif saam te stel wat mense die geleentheid sal bied om ŉ brief aan die president oor die uitsluiting van werklose jeugdiges bloot op grond van hul velkleur te onderteken - om die klagskrif te onderteken, klik hier. Voorts word tans ŉ regsmening ingewin oor moontlike litigasie in hierdie verband.
Afrikaans – Visie vir 2030
Die outeurs van Visie 2030, Bertus de Villiers, Deon Geldenhuys en Heinrich Matthee, is kundiges op die terreine van vergelykende staatkunde, politieke dinamika en strategiese studies. Hulle het die werk onderneem in opvolging van ’n beraad van Afrikaanse organisasies wat in 2017 plaasgevind het. Tydens die 2017-beraad is die behoefte uitgespreek dat ’n oorhoofse visie vir die behoud en ontwikkeling van die Afrikaanse taal en kultuur vir 2030 daargestel word.
Die outeurs beklemtoon dat Afrikaanse onderwys vanaf kleuteronderrig tot universiteitsopleiding dié belangrikste vereiste vir die behoud en ontwikkeling van die Afrikaanse taal en kultuur is. Vanweë die koste verbonde aan onderrig en die verwagte afname in regeringsubsidies vir Afrikaanse onderrig stel hul die volgende voor:
Vestiging van Afrikaanse kleuterskole vir elke woonbuurt of dorp waar dit geregverdig kan word. Die ideaal is om ŉ selfgefinansierde kleuterskool wat in Afrikaans onderrig aanbied, op plaaslike vlak daar te stel. Kerke en kerkterreine kan ’n baie nuttige basis hiervoor wees.
Vestiging van Afrikaanse laerskole vir elke plaaslike gebied wat dit kan regverdig. Die ideaal is om ŉ selfgefinansierde laerskool te vestig in elke omgewing waar ongeveer 5 000 tot 7 000 Afrikaanssprekendes woon. Sakelui kan betrek word om fasiliteite te ontwikkel en te verhuur.
Vestiging van Afrikaanse hoërskole vir elke gebied wat dit kan regverdig. Die ideaal is om in elke omgewing waar ongeveer 10 000 – 12 000 Afrikaanssprekendes woon, ŉ selfgefinansierde sekondêre skool te vestig of om met bestaande onafhanklike skole saam te werk.
Die aanbied van onderwysopleiding om onderriginstellings op alle vlakke te bedien. Sodanige sentrum sal vanweë skaalbesparing waarskynlik slegs op nasionale vlak aangebied kan word.
’n Onvermydelike implikasie van hierdie voorstelle is dat Afrikaanse onderrig nie in elke dorp of elke woonbuurt sal kan plaasvind nie. Keuses sal gemaak moet word waar dienste aangebied kan word en hoe verblyf en vervoer ontwikkel kan word vir kinders wat reis. Die outeurs beveel ook aan “dat ŉ kultuurakkoord met die regering onderhandel word waarvolgens die plek van Afrikaans in die samelewing erken word, die bydrae van die Afrikaanse kultuur waardeer word en ’n gedeelde patriotisme bevestig word.”
Ten slotte word voorgestel dat “plaaslike diensverskaffingsbesighede” gestig word om basiese dienste op ’n kontrakbasis aan plaaslike owerhede te verskaf. Sodoende kan plaaslike gemeenskappe saamwerk om hul lewensgehalte te verbeter.
Die outeurs huldig die mening dat Afrikaanse organisasies hulself dringend moet herposisioneer met die oog op 2030. Die tyd het aangebreek om die regte dinge te doen en om dié dinge reg te doen. “Indien daar nie nou opgetree word nie, sal die prentjie vir die Afrikaanse taal en kultuur in 2030 droewig daar uitsien,” aldus die verslag.
Visie 2030 word bespreek tydens ’n driedaagse beraad wat vanaf 1 tot 3 November 2018 plaasvind en wat geborg word deur die Solidariteit Navorsingsinstituut om kritieke gesprekvoering oor Visie 2030 te bevorder.
Aanmoediging van bekende Afrikaanse sangers
Die dood van een enkele persoon tot dusver vanjaar wat die meeste nuusdekking regoor die wêreld getrek het, was die verdwyning van en moord op die Saoedi-joernalis Jamal Khashoggi in die Saoedi-konsulaat in Istanboel, Turkye. Aanvanklik het die Saoedi-kroonprins en die koning alle kennis omtrent die verdwyning van Khashoggi ontken, maar later toegegee dat hy vermoor is tydens ŉ operasie wat verkeerd sou geloop het.
Wat egter mettertyd duidelik na vore gekom het, wat met Khashoggi gebeur het, is basies die volgende: Binne 20 minute nadat hy die Saoedi-konsulaat in Istanboel binnegegaan het om persoonlike dokumente te bekom, was hy gemartel, vermoor en in stukke opgesaag deur ŉ 15-man moordbende in direkte opdrag van die Saoedi-regeerder kroonprins Salman. Die operasie is selfs uitgevoer per Skype instruksie deur die hoofveiligheidsraadgewer van Salman.
Die verskillende dele van die lyk is skynbaar op die terrein van die konsulaat begrawe, asook oorblyfsels in ŉ woud buite Istanboel, terwyl selfs skynbaar dele na Saoedi-Arabië gesmokkel is.
Soos wat die waarheid na vore gekom het, het internasionale veroordeling van die grusame en blatante moord opgelaai en is daar tans tekens dat die VSA sy dekadeslange diplomatieke en besigheidsondersteuning vir Saoedi-Arabië wil opskort – met die enorme internasionale kettingreaksie wat dit waarskynlik tot gevolg sal hê.
Bladsy 9 van 96